Il-Mewt is-Sesmoloġija għal Doreen il-mewt, ruħi qalbi, tintraċċani qiegħda fl-irqajja' tat-tempju li ħattejt fija fl-inkwina ta' sidri tgħodd taħbit ardit tiha n-nifs il-mewt u ħalliha ħa tħabbat ħa ċċarratni dis-sesmoloġija sal-ifned farka tas-serna, l-art u l-kullimkien ta' fija t'riegħed dis-sesmoloġija trid tqaċċatni minn dad-djuq ħa nduq il-melħ tal-art u nitgħammex b'dawl id-dinja inħoss fija l-mewġa l-inxufija il-komprensjoni l-ikkalibrar is-sikta t-treddin l-inkejja ż-żelqa l-fetħa il-kalkoliżmi r-rivelazzjoni l-qasma d-dehxa s-sħana il-ħasda s-salt il-malajr il-f'daqqa trasgressiv dan iċ-ċaqliq, irreverenti trasparenti daqs l-imħabba li tikkonsma f'radda salib lewn il-bewsa assaltata tisplodi tkun qisek tħossu l-ġewwa sa ma jitqaċċat l-aħħar zokk u fl-aħħar għerq inrodd lili li ġġibni muta dis-sesmoloġija qisni ta' għalija … 38 Leħen il-Malti